Carmen Climent

Carmen Climent Roca, nada en Bilbao o 13 de febreiro de 1996, é unha actriz de cinema, teatro e televisión, cantante e bailarina española.

É coñecida polos seus papeis en diferentes películas e series como Cuéntame cómo pasó (La 1), Terror.app (Flooxer) ou Alardea (ETB1). En teatro, traballou en diferentes montaxes teatrais como Soño dunha noite de verán (2014), Verano de Cristal (2015), Luna On Beat, sobre Ruedas (2018), A lenda do tempo (2019) ou Madrid 24h (2021).

 Traxectoria 
Provén dunha familia de músicos valencianos, polo que conviviu coa música desde pequena. Os pais son naturais de Tavernes de la Valldigna (Valencia). Porén, trasladáronse a Bilbao polo pai, Rafael Climent, membro da banda municipal de música de Bilbao desde hai moitos anos.

Comezou os seus estudos de teatro en talleres de diferentes escolas de Bilbao. Formouse en artes escénicas e interpretación na Escola Superior de Artes Escénicas Ánima Eskola onde estudou Arte Dramática baixo os métodos Stanislavsky, Mikhail Chekhov e Vajtangov (método ruso) con David Valdelvira e Marina Shimanskaya. Alí coincidiu cos tamén actores Nerea Elizalde, Julen Guerrero, Lorea Lyons i Ane Inés Landeta, xunto cos que estudou.

En 2014 representou a obra O soño dunha noite de verán de William Shakespeare, dirixida por David Valdelvira, galardoada co Premio Buero de Teatro.

Tamén estudou clases de cinema con Richard Sahagún. En 2015 entrou a formar parte da compañía de teatro hACERÍA de Bilbao, coa que representou máis de 30 funcións das obras: Verano de Cristal e La tristeza del caracol. En 2019 protagonizou a montaxe do Teatro Pavón Kamikaze La leyenda del tiempo, a partir de Así que pasen 5 años de Federico García Lorca, baixo a dirección de Carlota Ferrer e Darío Facal. Coa compañía formou parte tamén de diferentes musicais, como Luna, sobre ruedas.

Tamén se formou en canto musical e lírico e en danza clásica, con Igor Yebra, contemporánea, jazz e claqué. Como bailarina participou na compañía de baile de Rakel Rodríguez.

En decembro de 2018 incorporouse ao elenco da serie Cuéntame cómo pasó de La 1, na que interpreta a María Alcántara, tras a saída de Paula Gallego. A3 incorpóraa como protagonista para a súa canle web Flooxer na serie Terror.app. A EITB aborda na serie en éuscaro Alardea un tema controvertido: a tradición contra o progreso na celebración do Alarde en Hondarribia. As protagonistas son Itziar Ituño e Carmen Climent como nai e filla respectivamente.

 Filmografía 
 Televisión 
AnoSerieCanlePersonaxeNotas2019Terror.appFlooxerClara6 episodios2019 - presenteCuéntame cómo pasóLa 1María Alcántara42 episodios*2020AlardeaETB 1Jone4 episodios
Curtametraxes
AnoPelículaCanlePersonaxe2019ReginaCarmen

 Teatro 

 2021, Madrid 24h, Dir. Marc Flynn e Dídac Flores
 2019, La leyenda del tiempo, Dir. Carlota Ferrer e Darío Facal
 2018, Luna, sobre ruedas, Dir. Antonio Martín Regueira
 2015, La tristeza del Caracol, Dir. Richard Sahagún (hACERÍA)
 2015, Verano de Cristal, Dir. Richard Sahagún (hACERÍA)
 2015, Diálogos Imposibles, Dir. Marina Shimanskaya
 2014, Sueño de una noche de verano, Dir. David Valdelvira​

 Notas 

Categoría:Nados en Bilbao
Categoría:Nados en 1996
Categoría:Actores do País Vasco
Categoría:Actores de televisión de España
Categoría:Actores de teatro de España
Categoría:Personalidades sen imaxes